**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.09.2025, ora 08.00 – 27.09.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.09.2025, ora 07.00**

**RÂURI**

**Debitele au fost,** în general, staționare, exceptând bazinul superior și mijlociu al Barcăului, unde au fost în scădere şi cursul inferior al acestuia, unde au fost în creştere prin propagare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Iza, Crasna, Barcău, Crișul Negru, Timiş, Moravița, Caraș, Nera, Cerna, Vedea, Argeș, Rm. Sărat, pe cursul inferior al Bistriței, pe unii afluenți ai Prutului, pe unii afluenți din bazinele mijlocii și inferioare ale Jiului, Oltului și pe râurile din Dobrogea.

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi relativ staționare.**

Creșteri izolate de debite, sunt posibile pe unele râuri mici din zonele de deal şi munte din centrul țării, datorită precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 26-27.09.2025 **a fost în scădere, având valoarea de 2400 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în scădere pe sectorul Gruia – Călărași și în creștere pe sectorul Cernavodă – Tulcea.

**Debitul la intrarea în ţară** (secţiunea Baziaş) **va fi in scadere (2300 m3/s).**

În aval de Porțile de Fier debitele vor fi în scădere pe sectorul Gruia – Vadu Oii, staționare pe sectorul Brăila – Galați și în creștere ușoară pe sectorul Isaccea - Tulcea.

**2.** **Situaţia meteorologică în intervalul 26.09.2025, ora 09.00 – 27.09.2025, ora 06.00**

**Administraţia Naţională de Meteorologie** (A.N.M.) a emis în data de 26.09.2025, la ora 10:00, **Atenționarea Meteorologică nr. 141**, conform căreia:

**-** COD GALBEN valabil pentru interv. 26 septembrie, ora 10 – 27 septembrie, ora 15, vizand intensificări ale vântului, de 55-70 km/h, iar la munte de 80-190 km/h, pt. jud. CS (1 pref.); *Notă: vineri (26 septembrie) intensificări ale vântului cu viteze la rafală de 40...50 km/h vor fi și în regiunile sudice.*

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

* *Caraș-Severin, (1 prefectură) - COD GALBEN;*

**ÎN ȚARĂ, vremea a fost rece** pentru această perioadă, excepție făcând regiunile vestice, unde valorile termice s-au situat în jurul celor specifice datei. Cerul a fost temporar noros și a plouat slab pe arii restrânse în Transilvania și izolat în Banat, Crișana, Maramureș, Oltenia și Muntenia. Vântul a suflat slab și moderat, cu intensificări în sudul Banatului, cu rafale de 75...85 km/h, însă local și cu viteze mai mici (45...60 km/h) pe parcursul zilei și în regiunile sudice și în zona montană înaltă. Temperaturile maxime s-au încadrat între 10 grade la Miercurea Ciuc și Întorsura Buzăului şi 23 de grade la Timișoara și Banloc, iar la ora 6 se înregistrau valori termice cuprinse între 0 grade la Rădăuți și Toplița și 17 grade la Mangalia.

**Observaţie:** *în intervalul de diagnoză a fost emisa* *1 avertizare cod Portocaliu, de către SRPV Timisoara.*

**La Bucureşti, vremea a fost rece** pentru această dată. Cerul a fost mai mult noros, iar vântul a suflat moderat (viteze de 30...35 km/h). Temperatura maximă a fost de 18 grade la Afumați și Băneasa și 19 grade la Filaret, iar la ora 6 se înregistrau 13 grade.

**3. Prognoza meteorologică în intervalul 27.09.2025, ora 09.00 - 28.09.2025, ora 9.00**

**ÎN ȚARĂ,** in sudul, estul și centrul țării valorile termice se vor menține sub cele specifice perioadei, iar în rest vor fi apropiate de mediile multianuale. Cerul va fi variabil, cu înnorări și cu totul izolat ploi slabe în jumătatea sud-vestică a țării.

Vântul va sufla slab și moderat, cu intensificări în temporare ziua în județul Caraș-Severin cu rafale de 55...70 km/h, iar în zona montană aferentă de 80...90 km/h, însă cu viteze mai mici local și în Dobrogea. Temperaturile maxime se vor încadra între 14 și 22 de grade, iar cele minime vor fi cuprinse între 2 și 12 grade, mai coborâte în depresiuni. Noaptea, pe arii restrânse va fi ceață, iar izolat în depresiuni se va depune brumă.

**La Bucureşti,** vremea se va menține rece pentru această dată. Cerul va avea înnorări temporare, iar vântul va sufla slab și moderat. Temperatura maximă va fi de 20...21 de grade, iar cea minimă de 5...8 grade.

***II. CALITATEA APELOR***

**1.1. Pe fluviul Dunărea**

**GNM-CJ Braila** și ABA Ialomița – Buzău, informează despre o **poluare cu apa de santina (apa uzata cu produse petroliere rezultata din spalatul cu detergenti a rezervoarelor navelor) produsa in Portul SC Romanel SA, din zona mun. Braila, provenita de la o nava acostata din Honduras, din data de, 26.09.2025, ora 08.00.** S-a intervenit cu nava de depoluare a APDM – Administratia porturilor dunarene maritime, iar pata de poluare cu o lungime de 50 m si circa 5 m latime a fost cantonata intr-un baraj plutitor, sub cheul danei 46. Echipajul navei din Honduras a interevenit cu material dispersant pentru hidrocarburi.

**1.2.Pe râurile interioare**

**ABA Siret** informeaza despre o **poluare accidentala cu apa sarata de zacamant, a râului Tazlău Sărat, in zona Lucăcești, loc. Moinești, jud. Bacău, din data de, 26.09.2025, ora 14:50. S-au observat irizatii de culoare rosiatica pe mal drept r. Tazlau Sarat, in apropierea conductei de injectie apa sarata de zacamant, a OMV Petrom SA, de la Statia de injectie 3 Lucacesti către Stația Humărie, in localitatea Moinesti cca. la 700 m amonte de Stația de injectie 3 Lucăcești.** Pe teren se deplaseaza reprezentanti ai serviciilor IBA, GRA/SGA Bacau si Laboratorul de Calitate a Apei din cadrul Administrației Bazinale de Apă Siret, care vor face investigatii la fata locului. Conform informatiilor transmise de reprezentantul OMV Petrom, s-a oprit pomparea prin conducta avariata, s-a izolat total conducta urmand ca imediat sa se intervina de urgenta cu echipa de mentenanta OPES pentru remedierea conductei, s-a intervenit cu baraje absorbante pe mal pentru stoparea scurgerii catre cursul de apa a irizatiilor, astfel ca irizatia nu a ajuns in cursul de apa.

În timpul controlului au fost prelevate 3 probe de apă, care sunt in lucru, de către echipa laboratorului de Calitate a Apei din cadrul Administrației Bazinale de Apă Siret Bacău, în vederea analizării din punct de vedere fizico-chimic, după cum urmează:

1.In zona de incident ;

2.Amonte 200 m de incident;

3.Aval 500 m incident – inainte de statia de injectie si izvoarele de apa sarata.

In timpul controlului efectuat de catre reprezentantii ABA SIRET, a fost verificat cursul de apa Tazlau Sarat amonte cca. 200 m si aval cca. 500 m de zona incidentului. In urma observatiilor nu au fost identificate deversari, scurgeri accidentale sau irizatii la suprafata apei si nici miros specific.

Masuri: În zona podului Bargaoanu, la aproximativ 700 m de Statia de injectie nr. 3 Lucacesti, pe malul drept al raului Tazlau Sarat, echipa de interventie a luat masuri preventive prin montarea unui baraj absorbant (pe mal) destinat sa impedice scurgerea oricarui produs in cursul de apa, s-a oprit pomparea si s-a intervenit asupra conductei pentru remedierea acesteia prin sudura, irizatia nu a ajuns in cursul de apa.

ABA Siret a dispus ca OMV Petrom sa monitorizeze permanent zona si sa transmita, in scris, catre ABA Siret si SGA Bacau orice modificare care ar putea sa apara.

**A.B.A. Argeș-Vedea** **și G.N.M.-C.J. Dâmbovița** revin cu informații suplimentare referitoare la poluarea accidentala din data de 21.09.2025, la ora 10:30, cu 80 l de țiței și 200 l de apă sărată a cca 400 mp de sol (drum exploatare) și a albiei secate a pârâului Măgura (curs de apă necadastrat) pe o lungime de 60 m, cca 500 mp, în zona satului Măgura (comuna Hulubești), jud. Dâmbovița, ca urmare a unei avarii la o conductă OMV Petrom, de transport apă sărată și țiței. Echipa de intervenție a acționat pentru stoparea scurgerilor prin oprirea pompării și montare de șarnieră, urmând să ecologizeze zona afectată.

**Conform informării zilnice primită din partea OMV PETROM, s-au continuat lucrările de recuperare prin vidanjare a produsului petrolier deversat, s-au curățat malurile pârâului pe încă 50 m (până în prezent s-au curățat 150 m din totalul de 300 m afectați). Au fost înlocuite cele 2 baraje absorbante montate în aval**. S-a intervenit cu: 6 muncitori, o vidanjă, un buldoexcavator, o autospecială de pompieri și 20 kg material absorbant biodegradabil.

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

 Determinarea conductivitatii in situ, orara 24/24, se monitorizeaza prin senzori calitativi in 5 sectiuni (1 pe r. Corund, 1 pe r. Tarnava Mica, 1 pe r. Tarnava Mare, 2 pe r. Mures).

- Incepand cu data de 01.08.2025, au fost reduse transmisiile de conductivitate si de debit inaintate de catre Dispeceratul ABA Mures pe grupurile din aplicatia WhatsApp, la 2 transmisii / zi (orele 8 si 20).

- Conform adresei ABA Mures nr. 18402/01.09.2025, incepand cu data de 01.09.2025, monitorizarea calitativa in cele 17 sectiuni (2 pe r. Corund, 7 pe r. Tarnava Mica, 1 pe r. Tarnava Mare si 7 pe r. Mures), continua cu o frecventa de 2 ori / saptamana (luni, joi).

**1.3. Pe Marea Neagră**

Nu au fost evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 25.09.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) nu **a fost depășită la staţiile de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**G.N.M.-C.J. Argeș** informeaza despre **poluarea solului cu produs petrolier din zona loc. Merisani din data de, 25.09.2025, ora 10:00, produsă în urma coroziunii conductei OMV Petrom SA, la Parc Barasti. S-au scurs cca 80 de litri de apa sarata de zacamant si 20 litri titei, fiind afectați 40 mp de teren agricol** proprietate privată și sant de scurgere din pământ al unui drum public. Echipa de intervenție a OMV Petrom SA, a oprit pomparea, a izolat zona, a executat o groapa de poziție pentru colectarea fluidului scurs și va proceda la vidanjarea acestuia, va lua masuri de bioremediere, prin răspândirea de material absorbant biodegradabil pe suprafața afectată, urmând ca aceasta să fie adusă la starea inițială.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**NOTĂ: CNSU** a aprobat o Hotarare de Guvern, nr. 28 din 25.09.2025, pentru constituirea unui Grup de suport tehnico-stiintific, pentru analiza rapoartelor de evaluare a pagubelor produse in urma aparitiei si manifestarii unor situatii de urgenta, precum inundatiile severe recente, care au afectat judetele Galati, Neamt, Suceava si Vaslui. Astfel se desemneaza cate 3 specialisti din partea Ministerului Transporturilor, MMAP si Ministerul Dezvoltarii, Lucrarilor Publice si Administratiei, in termen de 5 zile de la aprobarea acestui HG si se comunica sefului Cancelariei Primului Ministru.

**DIRECȚIA COMUNICARE ȘI DIGITALIZARE**